Sikorsky Aircraft

Sikorsky Aircraft Corporation (lühidalt Sikorsky) on Ameerika lennundusettevõte, mille peamiseks tegevusalaks on militaar- ja tsiiviilõhusõidukite tootmine.

Ettevõtte asutas 1925. aastal Igor Sikorski, Kiievis sündinud vene rahvusest immigrant. Õhusõidukite tootmist alustati (Sikorsky Manufacturing Company nime all) samal aastal Rooseveltis. 

1929. aastal kolis firma oma praegusse asukohta Stratfordi (Connecticut) ning liitus sama aasta juulis ettevõttega United Aircraft and Transport Corporation (praegune United Technologies Corporation). 1930-ndate lõpupoole ühineti ettevõttega Vought Aircraft.

Ühe tiivikuga Sikorsky R-4 oli maailma esimene seeriatootmisse võetud helikopter (1942). 

Sikorsky tuntuimad kopterimudelid on UH-60 Black Hawk ja SH-60 Seahawk. Ameerika Ühendriikide president kasutab Sikorsky koptereid alates 1957. aastast.

Õhusõidukid 
Peaaegu kõigi Sikorsky projekteeritud mudelite tähistuses on number, millele eelneb S-täht. Mudelid S-1 kuni S-20 projekteeris Sikorsky Venemaal.

Toodang

Lennukid
Sikorsky S-29-A – kahemootoriline transpordilennuk (biplaan), esimene Sikorsky USA-s loodud õhusõiduk.
Sikorsky S-30 – kahemootoriline, ei toodetud (1925)
Sikorsky S-31 – ühemootoriline biplaan (1925)
Sikorsky S-32 – ühemootoriline 2-kohaline biplaan (1926)
Sikorsky S-33 – ühemootoriline biplaan Messenger (1925)
Sikorsky S-34 – kahemootorilise vesilennuki prototüüp (1927)
Sikorsky S-35 – kolmemootorilise biplaani prototüüp (1926)
Sikorsky S-36 – kahemootoriline 8-kohaline vesilennuk Amphibion (1927)
Sikorsky S-37 – kahemootoriline 8-kohaline biplaan Guardian (1927)
Sikorsky S-38 – kahemootoriline 8-kohaline vesilennuk (USN PS) (1928–1933)
Sikorsky S-39 – S-38 5-kohalised ühemootorilised modifikatsioonid (1929–1932)
Sikorsky S-40 – neljamootoriline vesilennuk Flying Forest 28 reisijale (1931)
Sikorsky S-41 – kahemootoriline vesilennuk (1931)
Sikorsky S-42 – neljamootoriline vesilennuk Clipper (1934–1935)
Sikorsky S-43 – kahemootoriline amfiiblennuk Baby Clipper (1935–1937) (Army OA-1, USN JRS-1)
Sikorsky S-44 – neljamootoriline vesilennuk (1937)
Sikorsky S-45 – kuuemootoriline vesilennuk ettevõttele Pan Am (ei toodetud)

Helikopterid

Sulgudes on toodud USA sõjaväe kasutatav tähistus
Sikorsky R-4 – (Vought-Sikorsky VS 316 [S-48] Hoverfly) maailma esimene saritootmises kopter; projekteeritud koostöös Voughtiga (1940)
Sikorsky R-6 – (Vought-Sikorsky VS 316A Hoverfly II) parendatud omadustega R-4 (1943)
Sikorsky S-51 – (H-5 Dragonfly) maailma esimene kommertshelikopter (2. litsents) (1946)
Sikorsky S-52 – täielikult metallist tiivikutega kopter (1947)
Sikorsky S-55 – (H-19 Chickasaw) mitmeotstarbeline kopter (1949)
Sikorsky S-56 – (H-37A Mojave) kahemootoriline kopter (1953)
Sikorsky S-58 – (H-34 Choctaw või Sea Bat) modifitseeritud S-55 (1954)
Sikorsky S-60 – "lendava kraana" prototüüp (1959), purunes 1961. aasta lennuõnnetuses
Sikorsky S-61 – (SH-3 Sea King) kaheturbiiniline, Jolly Green Giant, Pelican (1959)
Sikorsky S-62 – (HH-52 Seaguard) Sikorsky esimene amfiibkopter (1958)
Sikorsky S-64 – (CH-54 Tarhe, tuntud ka kui "Taevakraana" (Sky Crane)) (1962)
Sikorsky S-65 – (CH-53 Sea Stallion) kaheturbiiniline keskmise/suure tõstejõuga transpordikopter (1964)
Sikorsky S-67 – ründekopteri (Blackhawk) prototüüp (1970)
Sikorsky S-69 – 
Sikorsky S-70 – (UH-60 Black Hawk, SH-60 Sea Hawk) (1974)
Sikorsky S-72 – rootorisüsteemide uuring NASA-le (1975)
Sikorsky S-76 Spirit – tsiviil-transpordikopter, 14-kohaline (1977)
Sikorsky S-80 – (CH-53E Super Stallion) (1974)
Sikorsky S-92 – (Sikorsky H-92) 19-kohaline (1998)
Sikorsky S-300 – 3-kohaline kergkopter
Sikorsky X2 – katseeksemplar, vastassuunas pöörlevate rootoritega, peetakse maailma kiireimaks kopteriks (suuteline arendama kiirust umbes 460 km/h).
Sikorsky Firefly – 1-kohaline elektrikopter

Muud õhusõidukid
Sikorsky Cypher – rõngakujuline mehitamata õhusõiduk (UAV) (1992)
Sikorsky Cypher II – eelmise mudeli edasiarendus (2001)

Muud tooted
 UAC TurboTrain (1968)
 Sikorsky ASPB Assault Support Patrol Boat (1969)

Galerii

Viited

Kirjandus
 Spenser, Jay P. "Sikorsky". Whirlybirds, A History of the U.S. Helicopter Pioneers. University of Washington Press, 1998. ISBN 0-295-97699-3.

Välislingid

 Koduleht (inglise keeles)
 Sikorsky Timeline at the Helicopter History Site
 Sikorsky Archives site
 

Helikopteritootjad
Lennukitootjad
Ameerika Ühendriikide ettevõtted